google/wiki40b huggingface dataset:
Emma Johansson (orienteringsløper)

Karriere

Johansson har vært med på å vinne orienteringsverdens største klubbstafett, Venla, hele tre ganger med sin klubb Domnarvets GoIF. Seirene i den prestisjetunge stafetten kom i 2008, 2011 og 2015.
I 2015 tok hun sine to første medaljer i VM-sammenheng. I skotske Inverness tok hun først bronse på mellomdistansen, før hun tok en ny bronse på stafetten sammen med Helena Jansson og Annika Billstam. Johansson løp ankeretappen for det svenske laget.
I VM i Estland 2017 ble Johansson verdensmester da Sverige vant damestafetten på mesterskapets siste dag. Johansson løp første etappe på det svenske vinnerlaget som ellers bestod av Helena Jansson og Tove Alexandersson.
Dog Soldiers

Handling

Filmen handler om en gruppe soldater fra den britiske hæren, som er på et treningsoppdrag i det skotske høylandet. De forventer seg en vanlig trenings-øvelse, men oppdager snart restene av en gruppe spesialsoldater som var på et annet oppdrag. De finner kun en overlevende som er i sjokk og hard skadet. I det fjerne hører de ulvehyl som flerrer stillheten, mørket holder på å senke seg og fullmånen stiger frem. Soldatene prøver og komme seg unna uten å bli oppdaget, men det går snart opp for dem at de blir forfulgt, de kommer seg unna i siste liten da de blir plukket opp av en zoolog som tar dem med til en øde gård langt inne i skogen. Huset blir snart omringet av forfølgerne, som viser seg og være varulver. Resten av filmen omhandler beleiringen av huset.
A Fever You Can't Sweat Out

A Fever You Can't Sweat Out er debutalbumet til rockebandet Panic! at the Disco, og ble utgitt 27. september 2005 av plateselskapet Fueled by Ramen.
Albumet er todelt, med elektroniske instrumenter som synthesizer og trommemaskin på sangene 1 til 7, og tradisjonelle instrumenter som trekkspill og orgel på sangene 9 til 13. Sang 8, «Intermission», begynner med technolignende musikk, bytter halvveis i sangen til et pianostykke, og virker som en forbindelse mellom de to halvdelene av CD-en. 
25 000 samlerutgaver av albumet ble sluppet 14. november 2006, med bilder, tekster, en DVD fra en konsert og flere andre ting. 
Albumet handler hovedsakelig om sosiale spørsmål som bandet setter fokus på gjennom forskjellige sanger. Emner som bryllup, utroskap, alkoholisme, prostitusjon og religion dukker opp i tekstene. Ryan Ross, låtskriveren i bandet, forbinder to av sangene, «Camisado» og «Nails for Breakfast, Tacks for Snacks», med å vokse opp med en alkoholisert far.
A Fever You Can't Sweat Out har solgt over 2,2 millioner eksemplarer.
Standard Missile

Standard Missile 1 (SM-1MR/SM-1ER)

Standard Missile 1 ble utviklet for å erstatte RIM-24 Tartar missilet. Det ble produsert fra 1967 til 1983. Missilet ble byttet ut med Standard Missile 2 på skip i den amerikanske marinen, men er fortsatt i bruk hos flere andre mariner rundt om i verden.

Standard Missile 2 (SM-2MR/SM-2ER)

Standard Missile 2 ble utviklet for å erstatte RIM-2 Terrier missilet.

Standard Missile 3 (SM-3)

Standard Missile 3 er et anti-ballistisk missil under utvikling og testing til bruk i AEGIS systemet mot ballistiske missiler. Missilet kan også brukes mot satellitter i lav bane (LEO).

Standard Missile 6 (SM-6 ERAM)

Standard Missile 6 er en videreutvikling av Standard Missile 2. Produksjonen startet i september 2009 og de første leveringene er forventet i 2011.
Gautesete skole

Gautesete skole er en kombinert ​barne- og ungdomsskole som ligger ved Jåtten i Hinna bydel i Stavanger.  Skolen får sine elever fra fire barnehager og to barneskoler som ligger i nærheten.
Totalt har skolen 580 elever. Andelen tospråklige elever utgjorde 20 % i 2005. Disse elevene kom fra 23 forskjellige nasjonaliteter
EM i fotball 2004

Kvalifisering

I motsetning til de to foregående EM-kvalifiseringene var det ingen innviklede regler for å rangere gruppetoerne. Lagene ble rett og slett delt inn i ti grupper med fem lag i hver gruppe. Gruppevinnerne var klare for EM, mens de ti gruppetoerne måtte spille playoff over to kamper, hvor sammenlagtvinnerne gikk til sluttspillet.
Kvalifiseringsspillet forløp nok en gang omtrent som forventet. De største overraskelsene var at Spania bare kom på andreplass i sin gruppe (bak Hellas), og at Latvia og Wales kom på andreplass i sine grupper på bekostning av mer meritterte fotballnasjoner som Polen og Serbia og Montenegro. Latvia kom helt til sluttspillet ved å vinne over Tyrkia i playoff-runden. Norge kom på andreplass bak Danmark i en svært jevn gruppe, men tapte for Spania i playoff, og måtte dermed bli hjemme. Regjerende mester Frankrike var i en klasse for seg i kvalifiseringen, og ble regnet som favoritter før sluttspillet startet.
Kenji Arima

Karriere

Kenji Arima startet sin profesjonelle karriere i Kashiwa Reysol i 1995. Han har også spilt for Consadole Sapporo og Yokohama FC.
Sjakkolympiaden 2018

Norske deltakere

Det norske kvinnelaget ble nummer 51, mens det norske laget i åpen klasse ble nummer 29.
Ruhroppstanden

Ruhroppstanden, marsoppstanden eller Ruhrkampen var opptøyer som ble organisert av venstreorienterte arbeidere i Ruhrområdet i mars 1920. Opprøret kom i kjølvannet av det høyreorienterte Kappkuppet den 13. mars 1920, men satte seg også som mål å «erobre den politiske makten for å gjennomføre Proletariatets diktatur». Mot den prøyssiske innenriksministeren Carl Severings vilje ble frikorpsene brukt, og det kom til heftige kamper med den nystiftede Rote Ruhrarmee som med sine 100,000 mann i stor grad kontrollerte Ruhrområdet og Münsterland. Bielefeldavtalen som Severing hadde fått i stand, førte bare delvis til at Ruhrarméen innstilte kampene. Den 8. april marsjerte tropper fra Reichswehr inn i Ruhrområdet og slo ned opprøret på en blodig måte.
Hammerfestingen

Hammerfestingen, tidligere Hammerfest avisa, er ei norsk lokalavis. Den er ei ukeavis som kommer ut i Hammerfest. Første utgave utkom i desember 2011. Caroline Greiner var redaktør ved oppstart.
I 2012 hadde Hammerfestingen et opplag på 1 132 ifølge medienorge.
Kristian Brenden

Ulykken med paraglider

I 1999 overlevde Kristian Brenden en alvorlig ulykke med paraglider. Han var heldig som slapp fra dette uten varige mén, men selv om han kom tilbake som skihopper klarte han aldri å nå det samme nivået. Han la opp som aktiv skihopper etter 2001/2002-sesongen, bare 25 år gammel.
Oryctes sjoestedti

Utseende

En stor (ca. 40-55 millimeter), avlang, blank, brunsvart hornbille. Kroppsformen er sylindrisk. Hannen har et krumt horn i pannen (vanligvis nokså kort men kan være lengre hos store eksemplarer), og en bred, blank uthuling foran på thorax, i overkant av denne uthulingen med en fin tverrkjøl. Hunnen mangler horn i pannen, men har en skarp knøl, pronotums uthuling er mye mindre enn hos hannen. Larven er gulhvit.

Levevis

Larvene lever av råtnende plantedeler ned i jorda, og er regnet som harmløse.

Utbredelse

Arten lever i Sentral-Afrika, vest til Togo, øst til Kongo og den Sentralafrikanske Republikken og sør til Zimbabwe og Angola.
Tlustá hora

Tlustá hora er et høydedrag i den tsjekkiske byen Zlín. Høydedraget strekker seg 458 meter over havoverflaten, og har blant annet et TV- og radiotårn.
Kenner Gutiérrez

Landslaget

Han erstattet Rónald Matarrita i Costa Ricas tropp til VM i fotball 2018 i Russland.
Ludia

Utseende

Små til middelsstore (vingespenn 40-60 millimeter), vanligvis ganske mørkt brune påfuglspinnere. Hannene er mindre og har smale, tydelig sigdformede forvinger, hunnene er større med bredere forvinger som ikke er sigdformede, men ofte har litt tannete ytterkant. Forvingen har en hvit, mer eller mindre E-formet tegning nær spissen. Bakvingen er rosa, i alle fall i den fremste delen, og har en øyeflekk som vanligvis er plassert på et mørkbrunt felt som strekker seg til vingens innerkant.

Utbredelse

Slekten er utbredt i Afrika.
Miron Białoszewski

Biografi

Miron Białoszewski deltok i underjordiske språkvitenskapelige kurs arrangert av Universitetet i Warszawa under den tyske okkupasjonen av Polen. Etter Warszawaopprøret ble han ført til en nazistisk arbeidsleir og kom senere tilbake til Warszawa ved slutten av andre verdenskrig.
Til å begynne med arbeidet han på hovedpostkontoret i Warszawa og senere som journalist for forskjellige populære tidskrifter, noen av dem rettet mot barn.  I 1955 var Białoszewski med på å grunnlegge et lite teater, Teatr na Tarczyńskiej (Teateret på Tarczyńskagaten), der hans stykker Wiwisekcja og Osmędeusze fikk premiere. Blant skuespillerne i uroppsetningene kan nevnes Białoszewski selv og Ludmiła Murawska. 
Samme år debuterte Białoszewski i tidsskriftet Życie Literackie sammen med en annen polsk poet, Zbigniew Herbert. I 1956 utkom hans første diktsamling Obroty rzeczy. Deretter kom diktsamlingene Rachunek zachciankowy (1959), Mylne wzruszenia (1961) og Było i było (1965). I flere år bodde Białoszewski i en leilighet på Dąbrowskitorget med sin kamerat, maleren Leszek Soliński.
I 1970 utgav han sin selvbiografi, Dagbok fra opprøret i Warszawa, der han beskrev sine opplevelser fra krigstiden. I de siste årene fulgte både poesibøker (Wiersze, Poezje wybrane, Miron Białoszewski [i serien Poeci Polscy], Odczepić się, Wiersze wybrane i dobrane, Trzydzieści lat wierszy, Oho) og bøker som inneholdt poesi blandet med prosa (Teatr Osobny, Rozkurz, Stara proza i nowe wiersze, Obmapywanie Europy. Aaameryka. Ostatnie wiersze). 
Han døde av et hjerteinfarkt den 17. juni 1983.

Litterær stil og betydning

Stilen til Białoszewski er sterkt individuell og uvanlig. Hans dikt har fokus på hverdagslige saker og personlige hendelser som avviker fra den tradisjonelle poesi. Diktene vitner om redselen stilt overfor saker som er uforutsigelige for det lyriske jeg'et. Hans verk kjennetegnes av vanskelig oversettbarhet som gjør hans dikter knapt tilgjengelige utenfor Polen. Samtidig skattes han for å være en av de mest betydelige polske forfatterne på 1900-tallet.
Kodachromerockopera

Kodachromerockopera er et musikkalbum av Magnus Moriarty. Det ble sluppet januar 2011 hos Metronomicon Audio.
Phaeronix

Phaeronix er en tidligere Linuxdistribusjon fra Egypt som var basert på Gentoo. Distribusjonen ble levert på en Live-CD, sammen med Reiser4, GRUB, automatisk maskinvaredeteksjon og støtte for NVIDIA 3D. Distribusjonen var på arabisk og var klargjort for multimedia og internett.
Distribusjonen benyttet skrivebordsmiljøet GNOME. Distribusjonen hadde 32-biter x86 (i686) som plattform.
Versjon 0.8 ble lansert 4. april 2005.
Mithril

Annet

Mithril er også kjent for å være et spesielt sterkt og bra metall i videospillene RuneScape, Warcraft og Terraria.
Maniolina

Utseende

Middelsstore, brune, forholdsvis bredvingede sommerfugler. Vingene har ofte øyeflekker. Hos noen ender bakvingen i en kort stjert.

Levevis

Disse artene finnes gjerne på enger, der larvene lever på gress (Poaceae).
Mesterbakeren

Mesterbakeren AS er en bakerikjede som ble etablert i Stavanger i 1986. Den eies i dag av Cernova AS , en del av Felleskjøpets næringsmiddelindustri.
Den består av ti bakerier som ligger i Bergen, Romedal, Råde, Lillesand, Tromsø, Sem, Bjerkvik, Trondheim, Oslo og Stavanger.
Mesterbakeren er fast leverandør av bakevarer til Rema 1000 i Norge.
Per 2018 markedsfører firmaet brødtypene sine, som tilhørende hver sin serie.
Stotternheim

Geografi

Stotternheim er i areal den største av Erfurts bydeler. Den har siden 1994 vært en del av Erfurt. Før det hørte Stotternheim til Kreis Erfurt-Land.
Nabobydelene er Mittelhausen, Schwerborn og Sulzer Siedlung.

Historie

Stotternheim nevnes første gang i 1088 som studerenheim i forbindelse med Adalbert von Studerenheim, som hadde en borg på stedet. Stotternheimerne gjorde handelen med Erfurt utrygg og i 1269 tok byen kontroll over stedet.
Ifølge tradisjonell overlevering var det i Stotternheim at Martin Luther den 2. juli 1505 lovet den hellige Anna å bli munk hvis han slapp helskinnet fra et uvær.
Barokkirken St. Peter und Paul ble oppført først på 1700-tallet. Skipet og koret ble reist i 1703–4 og tårnet 1729–31. Kirken er renovert flere ganger, blant annet fra 1997.  Kirken tilhører Evangelische Kirche in Mitteldeutschland.
Fra begynnelsen av 1800-tallet ble det utvunnet salt fra saltleier ved Stotternheim. Stotternheim har også vært kursted.
Superhimmel

Superhimmel er et musikkalbum med Siv Langøy, utgitt i 2007.
Dagen i går

Handling

Filmen foregår i 1982 og handler om 27 år gamle Taeko som skal flytte ut på landet. På toget drømmer hun om barndommen sin i 1966 og hennes nåværende liv blander seg med hennes fortid. Hun tenker på skolen, familiekrangler, barndomskjerlighet og matematikkproblemer.

Distribusjon

Filmen ble distribuert i Japan av Toho og den tjente inn 1,87 milliarder yen.
Norsk kinopremiere vil finne sted september 2017.
I USA ble den distribuert av Walt Disney i 2016. Filmen fikk 100% på Rotten Tomatoes.
Cardinal Lemoine (Paris Metro)

Cardinal Lemoine er en stasjon på metroen i Paris.
Stasjonen betjener linje 10.
Sivert Aarflot-museet

Sivert Aarflot-museet er en del av Stiftinga Sunnmøre Museum. Museet er oppkalt etter Sivert Aarflot, som blant annet startet det første trykkeriet på landsbygda i Norge. Sivert Aarflot-museet har en fast samling i et museumsbygg på gården på Ekset i Volda hvor Sivert Aarflot bodde. Samlingen inneholder blant annet trykkeriutstyr.
Sykehusprest

En sykehusprest er en prest, ordinert i Den norske kirke men som er tilknyttet eller ansatt ved et sykehus.
I tjenesten har sykehuspresten sin oppmerksomhet rettet mot de livssynsrelaterte, ekstensielle og religiøse spørsmål knyttet til sykdom og lidelse.
Sykehusprestens oppgaver kan være å snakke med pasienter og pårørende, dele ut nattverd til eller be for de syke, undervise og veilede eller holde Gudstjenester eller andre sermeonier, eller salve den syke. Sykehusprester kan også utføre fellestjenester, på vegne av alle tros- og livssynssamfunn, der presten blant annet kan koordinere kontakt til de ulike samfunnene.
Toppsnegler

Utseende

Skallet er  vanligvis rød brunt med en riflet og  knudret overflate Skallbredden er 25-30 millimeter. Skallet består hovedsakelig av kalsiumkarbonat (CaCO3) og er udelt (ett skall) og høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.
Bare hodet og den store foten stikker ut av skallet, og danner den delen av kroppen som synes. Foten er kløvd på langs, og har utvekster (cirrer) som fungerer som føletråder. Hodet er velutviklet med tentakler, øyne og munn.  Den har en tunge med små tagger, også kalt raspetunge. Med den rasper den i seg deler av planter, som er det den lever av.
Inne i skallet ligger kroppens indre organer oppkveilet. Det er kjønnsorganer, fordøyelsesorganet, kalt innvollssekken.  Innvollssekken er usymetrisk.  
Toppsnegler er i tradisjonell systematikk  plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Forgjellesnegler har gjellene plassert foran hjertet.  Åndedrett skjer via et hull i framkanten av skallet.

Levevis

Toppsnegler lever i  saltvann fra 0-30 meters dyp. De er vanligst der det er mye svamper og sjøpunger. De lever av plantemateriale som alger, som de skraper av større planter, stein o.l. med raspetungen.  
Toppsnegler er enkjønnet, det vil si at det er både hanner og hunner. Hunnen legger eggene i gelékapsler som klebrer seg til underlaget. Etter en tid klekker eggene.
Optaleus

Utbredelse

Slekten er utbredt i Sør-Amerika, alle artene forekommer i Brasil
Absoluttverdi

Absoluttverdien eller tallverdien til et reelt tall er i matematikk den numeriske verdien til tallet uten hensyn til fortegnet.  For eksempel vil absoluttverdien til både 3 og −3 være lik 3.  Absoluttverdien av et tall x skrives |x|.
Definisjonen av absoluttverdi kan også utvides til å omfatte komplekse tall og begrepet modulus eller modul  brukes da ekvivalent med absoluttverdi.
Absoluttverdi er også definert for andre typer matematiske objekt, som vektorer og matriser. I et endeligdimensjonalt vektorrom kan betegnelsen absoluttverdi av en vektor bli brukt som synonym for den euklidske vektornormen.  Dette svarer til den geometriske lengden til vektoren.
Absoluttverdien kan også defineres formelt som en funksjon definert på en ordnet ring.

Absolutt konvergens for rekker

En rekke  sies å konvergere absolutt dersom rekken  konvergerer.  Dersom  konvergerer, mens  divergerer, sies rekken å konvergere betinget.

Egenskaper

Trekantulikheten gjelder for vektorer på samme form som for reelle tall.  Den geometriske tolkningen av denne ulikheten er at den korteste veien mellom to punkt er en rett linje.  Den geometriske illustrasjonen av trekantulikheten viser øverste et eksempel med streng ulikhet, nederst et eksempel med likhet i relasjonen.

Formell definisjon

Absoluttverdien til en matrise A =  {aᵢⱼ} betegnes med |A| eller |A|abs og er definert lik en matrise med elementer lik absoluttverdien av elementene i den opprinnelige matrisen:
Notasjonen |A| er også en vanlig form for determinanten til matrisen A.

Diverse

I programmeringsspråk kalles absoluttverdifunksjonen ofte abs().

Historie

Både Augustin Louis Cauchy (1789-1857) og Jean Robert Argand (1768-1822) brukte skriveformen mod x, som en forkortelse for modulen til x.  Siden mod i matematikk også brukes som notasjon for modulo er denne skriveformen i dag ikke så vanlig.  Notasjonen med bruk av to vertikale streker |x| for absoluttverdi ble første gang brukt av den tyske matematikeren Karl Weierstrass (1815-1897) i et arbeid fra 1841, der bruken omfattet komplekse tall.
Navnet «absoluttverdi» er avledet av det latinske verbet «absolvere», som kan bety å gjøre fri fra.  Absoluttverdien er gjort «fri» fra fortegnet.  Før introduksjon av notasjonen |x| var det vanlig å referere til absoluttverdien som den numeriske verdien av et tall.
Arveavgift

Arveavgift er en skatt som i utgangspunktet ilegges all arv og alle gaver. Det er ikke ordinær inntektsskatt på arv og gaver, og arveavgiften kan ses på som en erstatning for dette. I Norge er det, fra og med 2014, ingen arveavgift.
Arveavgiften kan også begrunnes med fordelingshensyn. En som mottar arv, blir tilført verdier og vil dermed få større formue. Det er de med høyest inntekt og høyest formue som mottar mest arv og gaver, og som betaler mest arveavgift. Arveavgiften bidrar til jevnere formuesfordeling i samfunnet. En beslektet begrunnelse for arveavgiften ligger i skatteevneprinsippet. Dette innebærer at skattebelastningen skal fordeles ut fra den evne skattyterne har til å bære sin del av skattebyrden. En som mottar større verdier gjennom arv, vil ha evne til å betale arveavgift. Mye arv er svært likvid, og arvet, fast eiendom kan det som regel reises kontante midler på ved salg, belåning eller utleie.
Ulike skatter påvirker folks beslutninger om å jobbe, spare, investere, med videre. Innkreving av skatt for å skaffe rom for fellesgoder medfører derfor også kostnader for samfunnet. Det er derfor generelt bedre med lave satser på flere og brede skattegrunnlag enn høye satser på færre og smale skattegrunnlag. Arveavgiften kan derfor begrense de samlede kostnadene ved skattlegging fordi alternative skatter kan ha mer uheldige virkninger for økonomiens virkemåte enn arveavgiften.

Gjeldende praksis

Erna Solbergs første regjering, bestående av partiene Høyre og FrP, avskaffet arveavgiften i sitt første statsbudsjett (for året 2014). Det finnes dermed ikke noen arveavgift i Norge per nå, men det er fortsatt rom for gjeninnføring i lovverket dersom en ny regjering i fremtiden ville ønske det.

Danmark

Boafgiften er kjennetegnet ved at skatten beregnes samlet for hele arven som avdøde etterlater seg, og skatten betales av boet før arven fordeles mellom arvingene. Boafgiften beregnes som en proporsjonal skatt på 15 % av den samlede arvebeholdningen over et bunnfradrag. Arv til andre enn de nærmest beslektede arvingene pålegges en tilleggsskatt på 25 % av den arv de mottar. Arv til ektefeller, allmennyttig institusjon eller staten er fritatt for boafgift. Gaveafgiften beregnes som en proporsjonal skatt på 15 % av gaven over et bunnfradrag for nære slektninger og 36,25 % av gaven over et bunnfradrag for fjerne slektninger. For alle andre skal det betales alminnelig inntektsskatt av gaver.

Sverige

Arve- og gaveskatten i Sverige ble avviklet ved utgangen av 2004.

Storbritannia

I Storbritannia er ikke arveavgiften en skatt som betales av den enkelte mottaker, basert på fribeløp osv. Arveavgiften er der en boavgift som pålegges alle dødsbo over en viss størrelse. Dermed er det ikke i Storbritannia mulig å spekulere i arveavgift ved å gi arvefrafall til barn og barnebarn.
Storbritannia har en fast «Inheritance Tax» på 40% av all arv (inkl eiendom) som overskrider £325 000.
Bang Pakong kraftverk

Bang Pakong kraftverk er et varmekraftverk i amphoe Bang Pakong i provinsen Chachoengsao, 60 km sørøst for Bangkok i Thailand. En understasjon er lokalisert i Rangsit. Det har en installert produksjonskapasitet på 3675 MW fordelt på eldre blokker á 103 eller 300 MW, og nyere blokker á 500 MW. Teknologien er levert av Siemens, Toshiba, General Electric, Emerson, m.fl. Kraftverket leverer 15% av den elektriske kraften i Thailand. 
Brenselkilden er naturgass og tungolje. Anlegget ble startet opp med første driftsenhet med 300 MW-turbiner i 1980, og deretter seks 103 MW-turbiner (hvorav fire fra General Electric) på i alt 618 MW i 1990. Totalt ble 8 enheter installert før 2009, hvorqav fire 500 MW-blokker ble installert på 2000-tallet med støtte fra Verdensbanken. Anlegget ble startet utbygd med den niende enheten i 2006, da tyske Siemens og japanske Marubeni begynte å installerte to nye 500 MW-blokker med kogenerasjon, som ble plassert inn i Bang Pakong V.  Den nye Siemens-enheten ble ferdig i 2009 og fikk navnet Bang Pakong CCPP 5.
Operatør er det statlige energiselskapet EGAT.
Swing Sisters

Swing Sisters er en dansk vokalgruppe bestående av Lise-Lotte Norup, Kirsten Siggaard og Kirsten Vaupel. Gruppens repertoar består, som navnet antyder, primært av amerikansk swingmusik med inspirasjon fra blant annet Andrews Sisters.
Gruppen ble dannet i 1992, hvor de tre medlemmene kom fra hvert sitt musikalske miljø. Norup hadde medvirket i en annen vokalgruppe, Hans Mosters Vovse, og spilt i flere revyer og musikals, Siggaard var kjent fra popmusikk og ikke minst dansk Melodi Grand Prix hvor hun hadde vunnet den danske finalen tre ganger i 1980-årene, og Vaupel, som er konservatorieuddannet, hadde sunget opera, operetter samt danske sanger.
De enkelte medlemmene var derfor kjente og populære på forhånd, så da de dannet Swing Sisters, fikk denne gruppen oppmerksomhet fra begynnelsen. Den medvirket i en rekke TV-sendinger og gav konserter mange steder i Danmark. Gruppen har også opptrådt i Sverige, Tyskland og England samt blant annet sunget sammen med den engelske jazzgruppen The Pasadena Roof Orchestra.
Etterhvert er repertoaret utvidet til også å omfatte musikk fra 1960-årene av blant annet The Beatles. Gruppen har innspilt fem albumer og har mottatt Simon Spies Fondens Showpris.
Lisa Cholodenko

Karriere

Cholodenko er utdannet ved Columbia University School of the Arts der hun tok en master i regi og manus. Etter å ha skrevet og regissert flere kortfilmer, langfilmdebuterte hun som regissør og manusforfatter med filmen High Art (1998). I 2002 skrev og regisserte hun filmen Laurel Canyon, og i 2004 regisserte hun Cavedweller.
I 2010 kom The Kids Are All Right, som hun regisserte og skrev (sammen med Stuart Blumberg).
Cholodenko har også regissert episoder i serier som Seks fot under, The L Word og Hung.

Personlig liv

Cholodenkos besteforeldre var jødiske immigranter fra Ukraina. Hun er i et forhold med musikeren Wendy Melvoin, og de har et barn sammen.